Document ID: 31990R1956

KOMISSION ASETUS (ETY) N:o 1956/90,
annettu 9 päivänä heinäkuuta 1990,
luvan antamisesta Kreikalle olla soveltamatta tietyillä vyöhykkeillä lopullista viininviljelyaloista luopumista koskevan palkkion myöntämisestä viinivuosiksi 1989/1990-1995/1996 annetussa neuvoston asetuksessa (ETY) N:o 1442/88 säädettyjä toimenpiteitä annetun asetuksen (ETY) N:o 1314/89 muuttamisesta toisen kerran
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon lopullista viininviljelyaloista luopumista koskevan palkkion myöntämisestä viinivuosiksi 1988/1989- 1995/1996 24 päivänä toukokuuta 1988 annetun neuvoston asetuksen (ETY) N:o 1442/88(1), sellaisena kuin se on viimeksi muutettuna asetuksella (ETY) N:o 1327/90(2), ja erityisesti sen 12 artiklan 1 kohdan,
sekä katsoo, että
Kreikka on tehnyt ennen 1 päivää lokakuuta 1989 lopullista viininviljelyaloista luopumista koskevan palkkion myöntämisestä viinivuosiksi 1988/1989-1995/1996 annetun asetuksen (ETY) N:o 1442/88 soveltamista koskevista yksityiskohtaisista säännöistä 31 päivänä elokuuta 1988 annetun komission asetuksen (ETY) N:o 2729/88(3), sellaisena kuin se on viimeksi muutettuna asetuksella (ETY) N:o 678/89(4), mukaisesti perustellun hakemuksen asetuksessa (ETY) N:o 1442/88 säädettyjen toimenpiteiden soveltamisalan ulkopuolelle jättämisestä viinivuodesta 1990/1991,
on syytä antaa Kreikalle lupa olla soveltamatta viljelystä luopumista koskevia toimenpiteitä osaan Korintti-rusinoiden tuotantokyvystä ja muuttaa komission asetusta (ETY) N:o 1314/89(5), sellaisena kuin se on viimeksi muutettuna asetuksella (ETY) N:o 2289/89(6), jottei laatupolitiikkaa kyseenalaistettaisi; tästä muutoksesta johtuva tuotantokyvyn lisääntyminen, joka ei kuulu asetuksen (ETY) N:o 1442/88 soveltamisalaan, on suuruudeltaan sellainen, että viiniviljelyn kokonaistuotantokyvyn määrä on alle 10 prosenttia kansallisesta viiniviljelyn tuotantokyvystä, ja
tässä asetuksessa säädetyt toimenpiteet ovat viinien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 1314/89 liitteen II kohta seuraavasti:
"Korintti-rusinoiden tuotantoon soveltuvilla viiniköynnöslajikkeilla istutetut viljelyt seuraavilla alueilla:
1) Korintin nomos lukuun ottamatta seuraavia kuntia: Kryoneriou, Klimendiou, Kessariou, Kalanianon, Kefalariou, Psariou, Titanis, Xanthochoriou, Ano Trikalon, Kato Trikalon, Asprokambou Nemeas, Sofianou.
2) Achaïan nomos lukuun ottamatta seuraavia kuntia: Grekas, Kouninas, Krinis, Petsakon, Paraskevis, Salmenikou.
3) Elian nomoksessa seuraavat kunnat: Chavari, Peristeri, Koryfi, Anemochori, Vryna, Greca, Kallavmo, Krestena, Makryssia, Salioundia, Chimadio, Charia, Lamboti.
4) Meknèsin nomoksessa seuraavat kunnat: Ambelofyto, Chora, Myrsinochori, Koryfassi, Pappoulia, Iklena, Koukounara, Messochori, Lachanada, Pidassos, Eva, Evangelismos, Kaplani, Falanthi, Militsa, Koroni, Charokopoio, Karpofora, Drossia, Dara, Lykotrafos, Pilalistra, Adriani, Yamia, Androussa, Agrilia, Amfithea."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan viinivuodesta 1990/1991.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 9 päivänä heinäkuuta 1990.

Labels: 18
17
6